Bekendtgørelse om ændring af bekendtgørelse om kriterier for vurdering af kommunale projekter vedrørende vandløbsrestaurering

**§ 1**

I bekendtgørelse nr. 1023 af 29. juni 2016 om kriterier for vurdering af kommunale projekter vedrørende vandløbsrestaurering, foretages følgende ændring:

1. I § 5 indsættes efter stk. 3, som nyt stykke:

”*Stk. 4.* Kriteriet i stk. 1, nr. 9, 2. pkt. kan fraviges i særlige tilfælde i vandløb med naturlig stor variation i vandføringer over året, når Miljøstyrelsen vurderer, at det er forsvarligt i forhold til at sikre kontinuiteten i det pågældende vandløb og hvis projektet fortsat sikrer varetagelsen af formålet med kommunale projekter vedr. vandløbsrestaurering, jf. § 1, stk. 2.”

**§ 2**

Bekendtgørelsen træder i kraft den …. 2018.